《城上谣》
清代·徐端

北风吹沙湖水黄，离离衰草覆女墙。
曼缨紫发马上郎，腰间短剑明秋霜。
城西砧杵登登处，夫君已戍交河去。
角声渐起鼓声住，乱鸦啼断斜阳树。

作者简介：徐端（约1754—1812）字肇之，浙江德清人，清朝大臣。父振甲，官江苏清河知县。端少随任，习于河事。入赀为通判。乾隆中，河决青龙冈。振甲知涉县，分挑引河，端佐役，大学士阿桂督工，见而器之，留东河任用，授兰仪通判。寻升缺为同知，调睢宁，又调开封下南河。官至江南河道总督，嘉庆十七年（1812）因积劳成疾，病卒。